Koolivaheaeg Õnnemaal
2025-10-20 - 2025-10-27 | Kambja vald, Tartumaa

Haara telefon: Raamatukoguhoidja kõnetunnid
2025-10-28 17:00 - 19:00 (Europe/Tallinn) | Kambja raamatukogu, Kesk 12, Kambja, Tartumaa, 62034, Eesti
„Raamatukogud on avatud platvormid mõttevahetusteks ja aruteludeks.“
Väljavõte visioonidokumendist „21. sajandi raamatukogu“
Kambja vallas töötav raamatukoguhoidja Toivo vastab telefonil +372 5569 6719 lugejate kõnedele teisipäeval, 28. oktoobril kell 17 kuni 19.

6. halloween´i jalutuskäik jääb ära
2025-10-31 18:30 - 21:30 | Vana-Kuuste mõisapark, Kooli tee 2, Vana-Kuuste küla, Kambja vald, Tartumaa, Eesti
EI TOIMU!Korraldaja haigestumise tõttu sündmust ei toimu!
Ka sel aastal toimub Vana-Kuustes halloween´i jalutuskäik-piknik. Võimalusel võtta kaasa latern või mõni muu valgusallikas (kohapeal saadaval tõrvikud). Ja et sind oleks ka autojuhtidele paremini näha, pane selga helkurvest või riputa külge helkur.
Peale jalutuskäiku tavapärane vestlusring ja kuum tee-kohvi Kes soovib ise oma kokaandeid jagada, võib võtta kaasa ka piknikulaua täidet, mida rohkem seda uhkem.
Koguneme pargi kõrval alates kell 18.30 ja jalutuskäigule suundume kell 19.

Kogupere kinopäev „Väike kummitus Laaban on tagasi“
2025-11-02 13:00 - 15:00 | Reola kultuurimaja, Valge tee 1, Uhti küla, Kambja vald, Tartumaa, 61712
Kõiki suuri ja väikeseid sõpru ootame toredale kinopärastlõunale!
Ühiselt vaatame lõbusat animafilmi „Väike kummitus Laaban on tagasi“.
Pärast filmi saavad kõik huvilised osa võtta ühisest meisterdamisest!
Pääsmed:
6 € täispilet / 5 € sooduspilet
Hinna sees on nii filmi vaatamine kui ka meisterdamine
Tule kogu perega – väike kummitus Laaban ootab sind!

„Disney pidu“
2025-11-08 13:00 - 15:00 | Tõrvandi pere- ja noortekeskus, Ringtee 1a, Tõrvandi alevik, Kambja vald, Tartumaa
Karola Liiv ja Melissa Villems koostöös MTÜ Õnnemaaga kutsuvad kõiki 8–12-aastaseid lapsi osalema ülevallalisel suursündmusel
Peol ootavad osalejaid põnevad tegevused ja üllatused:

snäkid ja mängud,
seiklusmäng „Kadunud Disney võluvõti“,
Kahoot-võistlus ja bingo.

Kõik osalejad on oodatud Disney kostüümides – vaid nii pääseb peole!
Üritus on tasuta, kuid vajalik on eelregistreerimine kuni 4. novembrini.
Registreerunutele saadetakse bussiajad e-posti teel. Transporti korraldab Agris OÜ.
Registreerun
Lisateave:
merilin@onnemaa.ee, tel +372 5192 5728

Perefilm „Super Charlie“. Välja müüdud
2025-11-13 16:30 - 17:52 | Kambja kultuurikeskus, Kesk 12, Kambja, Kambja vald, Tartumaa, 62034
Välja müüdud!Välja müüdud!

(Rootsi, 2024)
Wille (10) unistuseks on saada superkangelaseks ja võidelda koos oma politseinikust isaga kuritegevuse vastu. Tema unistus puruneb, kui sünnib väikevend Charlie. Lisaks sellele, et Charlie saab kogu tähelepanu, avastab Wille, et Charlie’l on supervõimed.
Kui superkaabakas ja segane teadlane hakkavad oma kurja plaani ellu viima, peavad Wille ja Charlie oma erimeelsused kõrvale jätma ning töötama meeskonnana. Kas aga imik ja tema kade vend saavad hakkama linna päästmisega?
Hääle annavad: Adam Oja, Märten Männiste, Sulev Võrno, Priit Öövel, Kristiine Truu, Tarmo Hints, Meeli Seermaa, Andrus Kasesalu jt.
Režisöör: Jon Holmberg
Tsenaarium: Jon Holmberg, Camilla Läckberg
Tõlkija: Jaanus Jõekallas
Dublaažhirežissöör: Oleg Davidovitch
Eestindamise produtsent: Mati Sepping
Tootja: Nordisk Film Distribution
Pääsmed
Pilet 6 €, sooduspilet 5 €

Tantsuõhtu ansambliga Nedsaja Küla Bänd
2025-11-14 20:00 - 2025-11-15 00:00 | Kambja kultuurikeskus, Kesk 12, Kambja, Kambja vald, Tartumaa, 62034
Tule veeda üks meeleolukas õhtu jalga keerutades!
Novembrikuu tantsuõhtul Kambja vallas paneb lava särama armastatud ansambel Nedsaja Küla Bänd.
Tule ela kaasa, laula kaasa ja mis kõige tähtsam muidugi tantsi kaasa!
Uksed avame alates kell 19.30.
Pääsmed
Eelmüügipiletid hinnaga 10 € müügis kuni 13. november (k.a)
Ürituse päeval kohapeal 15 €
Osta pilet

Uudishimupäevad: kumb on targem - INIMENE või AI?
2025-11-15 09:00 - 2025-11-16 17:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Tehisintellekt on tulnud, et jääda. Oskuslikes kätes on tegemist väga hea abimehega. Kui aga ilma taustainfota temalt midagi küsida, siis kui hea või täpne vastus AI käest tuleb?
Käisime meiegi ChatGPT ja Gemini videoaknaga näitusel ja küsisime, kas ta tunneb ära museaale.
Nüüd saad tulla sina ja AI pakutud variantide järgi need museaalid üles leida, mida me palusime AI-l tuvastada.
Tule katseta, kui täppi masin pani!
Täpsed juhised piletimüügis.
Sissepääs muuseumipiletiga:
täispilet 8 €
õpilane, üliõpilane, pensionär 6 €
perepilet 16 €
Osta pilet
Rohkem infot: myyk@memu.ee

Helin Vill esitleb enda raamatut „Sel õnnel ei olegi nime“
2025-11-17 18:00 - 19:00 | Tõrvandi raamatukogu, Ringtee 1, Tõrvandi alevik, Kambja vald, Tartumaa, 61715
Autori raamat tema emakssaamise loost.
See on Helina kuues raamat, aga esimene täispikk tõsieluline lugu.

Loov õhtupoolik: „Loovkampsik“ raamatu esitlus ja vestlusõhtu Eve Mahhoviga
2025-11-19 18:00 - 20:00 | Reola kultuurimaja, Valge tee 1, Uhti küla, Kambja vald, Tartumaa, 61712
Loov õhtupoolik Kambja vallas tuleb taas, sest on ilmunud uus raamat! Sügise värvides nägi ilmavalgust midagi eriti erilist – „Loovkampsik“.
Loovkampsik pole tegelikult üldse kampsun selle sõna tavapärases tähenduses. See on riideese, millesse on pandud palju vanu mõnusaid kudumeid, ideid, aega, näputööd, mälestusi, fantaasiat ja lisandeid. Iga valminud ese on kordumatu. Loovkampsik kannab edasi ka vanu tikanditehnikaid, mis on olnud kasutusel sadu aastaid ja edasi antud põlvest põlve. Tikandid ei ole ainult dekoratiivsed – nad jutustavad meile lugusid. Iga valminud loovkampsik jutustab meile oma loo.
Autor Eve Mahhov on loonud midagi tõeliselt omanäolist, kaasautoriteks on Janica Sepp ja Ester Saral. „Loovkampsik“ pole tegelikult kampsun selle sõna tavapärases tähenduses, vaid kordumatu riideese, millesse on põimitud vanad mõnusad kudumid, mälestused ja fantaasia. See kannab edasi ka põlvest põlve antud tikanditehnikaid, mille iga piste jutustab oma loo.
Raamatust leiab praktilisi juhiseid, kuidas materjali valida, vanutada, lõigata, õmmelda ja kaunistada, samuti lõiked eri suurustele ning inspireerivaid pilte ja kogemuslugusid Loovkampsiku kursustel valminud töödest.
Kui hoolid loodusest, taaskasutusest ja moestiilist, mis päriselt kõnetab, siis see raamat on just sulle – võimalus anda oma vanadele rõivastele uus elu ja luua midagi muinasjutulist.
Tule ja saa osa vestlusõhtust raamatu autoriga, kus räägime, kuidas vanadest asjadest sünnivad uued lemmikud.
Üritus on osalejatele tasuta. Kõigil huvilistel on hea võimalus Eve käest soetada värskelt valminud raamat „Loovkampsik“.
Kui sind kõnetavad taaskasutus, rahvakultuuri hoidmine, käsitöö ja isikupärane stiil, siis see õhtu on just sulle.

Treeningpäev
2025-11-22 - 2025-11-23 | Ülenurme spordihoone, Tartu mnt 5/2, Ülenurme alevik, Kambja vald, Tartumaa, 61714
Suur saal
14.00–14.35
Treener: Erle
Body & Mind
14.45–15.20
Treener: Kati
Zumba
15.30–16.05
Treener: Marit
BodyArt
16.15–16.50
Treener: Aile
Fun Üke
17.00–17.35
Treener: Erle
Pilates
17.45–18.20
Treenerid: Erle ja Kirsti
Easy Dance*
18.30–19.05
Treenerid: Aino ja Anna
Jumping
19.15–20.00
Treener: Kirsti
BodyCombat

Matisaal
10.30–11.10
Treener: Karl Sults
Võimlemine 1–2-aastastele
11.30–12.30
Treenerid: Virge ja Annabel
Gymnathlon 4–6-aastastele
Gymnathlon on üks Euroopa suuremaid teaduspõhiseid lastele mõeldud multispordi treeninguid, millest võtab igal nädal osa ligikaudu 24 000 last. 4–6-aastastele mõeldud moodul on mänguline osavustreening, kus arendatakse 12 põhioskust läbi kergejõustiku, liikumismängude ja võimlemise. Treeningud on vanusele vastavalt üles ehitatud ning toetavad võtmeoskuste arengut, luues tugeva põhja mitmekülgseks sportimiseks ja sobiva spordiala valikuks tulevikus.

Peeglisaal
10.00–10.30
Treener: Jaana
Beebide võimlemine 4–6 kuud
10.45–11.15
Treener: Jaana
Beebide võimlemine 7–9 kuud
11.30–12.00
Treener: Jaana
Beebide võimlemine 10–12 kuud
Registreerimine
Beebide võimlemine 4–6 kuud – Registreeru (10 kohta)
Beebide võimlemine 7–9 kuud – Registreeru (10 kohta)
Beebide võimlemine 10–12 kuud – Registreeru (10 kohta)
Võimlemine 1–2-aastastele – Registreeru (30 kohta)
Gymnathlon 4–6-aastastele – Registreeru (20 kohta)

Jõusaal
14.00–15.30
Treener: Aile
Noorte (12–16) jõusaalikavad ja baastreening

Kambja lauatennise seeriavõistlus 2026
2025-11-22 10:00 | Kambja spordihoone, Võru mnt 4a, Kambja alevik, Kambja vald, Tartumaa, 62034
Kambja vallas alustab uut hooaega lauatennise seeriavõistlus:

etapp – 25. oktoober 2025
etapp – 22. november 2025
etapp – 13. detsember 2025
etapp – 24. jaanuar 2026
etapp – 22. veebruar 2026
etapp – 14. märts 2026

Kõik etapid algavad kell 10.
Osaleda võivad kõik huvilised, osavõtt on tasuta.
Registreerimine: kohapeal kuni 15 minutit enne algust või e-kirjaga aadressil rauno.kiuru@kambja.ee.
Autasustatakse iga etapi kolme parimat meest ja naist medaliga, sarja üldvõitja saab karika.
Seeriavõistluse tulemused arvestatakse viie parima etapi põhjal. Iga etapp annab punkte vastavalt saavutatud kohale, kusjuures viimase etapi punktid on suurema kaaluga. Mängud toimuvad ühes võistlusklassis (mehed, naised, noored) ja üldjuhul süsteemis „parem viiest“, suure osalejate arvu korral osaliselt „parem kolmest“.
Loe võistlusjuhendit
Tulemused

Tartumaa trallami sügispidu
2025-11-22 13:00 | Kambja kultuurikeskus, Kesk 12, Kambja, Kambja vald, Tartumaa, 62034
Rahvusvahelise pärimuspeo „Baltica“ Tartumaa eelpidu
Uut ja vana!
Tule suurele pärimuspeole – laula, tantsi ja avasta põnevaid õpitube tantsust meisterdamiseni.
Üritus on tasuta. Kõik on oodatud!
Tartumaa esimene eelpidu suurele pärimuspeole Baltica ootab kõiki folkloorirühmi, pillimehi, kapelle, jutuvestjaid ja vähemusrahvusi esinema– kõiki, kes hoiavad ja tegelevad eheda pärimusega.
Registreeru kuni 22. oktoobrini: baltica.ee
Rahva viib ja toob peole tasuta buss. Palume sõidusoovist ja asukohast teada anda hiljemalt 17. novembriks telefonil 5300 2921 või e-posti aadressil kool@kambja.edu.ee.
Toetajad: Kambja vald, Kambja Ignatsi Jaagu kool, Tantsumõmm, Eesti Põllumajandusmuuseum, Vana-Kuuste naisselts, pärimusrühm Tähelinnud, rahvakultuuri keskus ja kultuurkapital.
Vana aja teadmine on uue aja õpetus pärimuse kandmisel.

Jõulupärja töötuba
2025-11-28 18:00 - 21:00 | Kaatsi aed, Männi talu, Kaatsi küla, Kaatsi küla, Kambja vald, Tartumaa, 62006
Sel aastal kutsume Kaatsi aiandisse jõulupärga punuma.
Plaanis on taas üks mõnus jõulueelne koosolemine, mille tulemusel saab iga osaleja koju minna omanäolise pärjaga. Juhendan teid samm-sammult, seega eelnev kogemus ei ole vajalik.
Kogun teie jaoks erinevaid looduslikke materjale metsast ja Kaatsi aiast, et saaksite lihtsalt tulla ja nautida tegemise rõõmu. Soovi korral võib kaasa võtta oma kaunistusi, paelakesi või muud ilu, mida soovite oma pärjas kasutada.
Kaasa võib võtta ka oma oksakäärid, põlle ja töökindad, et oksad ei torgiks ning vaik ei määriks.
Vali endale sobiv aeg:

reede, 28. november kell 18–21
pühapäev, 30. november kell 11–14
pühapäev, 7. detsember kell 14–17

Töötoa osalustasu on 35 €.
Registreerimine:
Saada sõnum Facebook´is, kirjuta e-postile katrin@kaatsiaed.ee või helista +372 5344 2604.
Ootan teid mõnusa joogi ja jõuluse nosimisega!

Kooride advendikontsert
2025-11-29 18:00 | Kambja Püha Martini kirik, Puiestee 1, Kambja alevik, Kambja vald, Tartumaa, 62034
Advendiaeg kutsub taas kokku segakoorid üle Eesti, et tervitada saabuvat jõulurahu ja jagada jõulumuusikat. Kontserdikavas kõlavad eesti ja välismaa heliloojate teosed, mis loovad advendiajale südamliku ja rahuliku meeleolu.
Kavas on muusika heliloojatelt Piret Rips, Ülo Vinter, Pärt Uusberg, Ester Mägi, Kadri Hunt, John Rutter ja teistelt.
Esinevad:
Eveko koor
Jõgeva kammerkoor
Kambja segakoor Läte
Konguta segakoor
Kammerkoor A.Le Coq
Rakvere segakoor Viroonia

Kontsert on tasuta

Kontsertetendus „Rännates unenägudes“
2025-11-29 19:30 - 21:00 | Kambja kultuurikeskus, Kesk 12, Kambja, Kambja vald, Tartumaa, 62034
Mustlasansambli Maljarka ja Laululappijate ühise kontsert-lavastuse etendus
Unenägude maailmas võime rännata sinna, kuhu hing ihkab ning viibida kasvõi muinasjuttudes. Mustlasansambli Maljarka tantsud ja Alle-Saija teatritalu loomingulise koosluse Laululappijad muusika kohtuvadki ühes unejutus – vanas mustlasmuinasjutus kolmest kuldsest juuksekarvast. Läbi muinasloo liiguvad kaheosalise kontsert-lavastuse vormis nii laulud, pillimäng kui tants.
Dramaturg ja lavastaja: Ingrid UlstKoreograaf: Svetlana ZaikovaMuusika: Annika Rahnu, Ingrid Ulst, Aivar NatusHeli- ja valguskunstnik: Hanno TeppoNäitlejad: Adele Veebel, Oskar VeebelKaasa teevad tantsijad mustlastantsukollektiividest Maljarka, Gitana ja Tseritsa.
Piletid
Eelmüügist ostes: tavapilet 15 € / sooduspilet (õpilane, pensionär) 12 €.Kohapealt ostes: tavapilet 18 € / sooduspilet 15 €.Piletid eelmüügis teatritalu e-poes ja Fientas.
Osta pilet

Jõulukuulide kaunistamise õpituba
2025-11-30 11:00 | Vana-Kuuste seltsimaja, Kooli tee, Vana-Kuuste, Kambja vald, Tartumaa
Vana-Kuuste naisselts kutsub!
Jõulukuulide kaunistamine pärlitega.
Kõik vajalik on kohapeal olemas.
Soovi korral võite kaasa võtta oma jõulukuulid.
Osalustasu 3 eurot.
Lisateave tel 5383 9300

Jõulukuu saabumine Kiigemäel
2025-11-30 12:00 - 14:00 | Külitse Kiigemägi, Kiigemäe, Külitse, Tartumaa, 61702, Eesti
Kohtume kõik esimese advendi südapäeval, et üheskoos läita ootusaja esimene küünal. Jõulukuud tervitame ühiselt jõuluvaniku töötoaga, lastele pakub rõõmu ühiste aktiivsete tegevustega jõulutaat ja jõulumemm.

Advenditule jagamine Tõrvandis
2025-11-30 16:00 | Tõrvandi koolimaja, Ringtee 1a, Tõrvandi
Tõrvandi keskusalal, kooli lipuväljakul jagatakse esimesel advendil advendituld.
Enne tule jagamist saavad kohaletulnud osa soojast ja meeleolukast kultuuriprogrammist.
Astuvad üles Tõrvandi lasteaia Rübliku lapsed, rahvatantsurühm Päkkpöörd ja Ülenurme muusikakooli õpilased.
Tule üleandmisel osalevad Kambja valla esindajad ning advendiaja kõne peab Kambja koguduse õpetaja Andrus Mõttus.
Advendiõhtu lõpetab pidulik jõulutulede süütamine kogukonna jõulupuul. Õhtu lõpus pakutakse kohaletulnutele sooja glögi ja piparkooke.

Tee head!
2025-12-01 - 2025-12-13 | Kambja vald, Tartumaa
Heategevusprojekti „Tee head!“ raames on eriti oodatud on kauasäilivad toiduained (nt konservid, purgitoidud, kohv, tee, mesi, suhkur, õli, tangained, pudru- ja hommikuhelbed, maiustused jne) kuid ka kingitused suurtele ja väikestele!
Sinu heategu muudab 39 Kambja valla pere jõulud imelisemaks!
Jälgi kingituste kogumist ja teekonda Õnnemaa FB lehel.
Lisainfo: Kersti Leis, tel +372 5331 5342, kersti@onnemaa.ee
Tarmo Kleimann, tel +372 501 1363, tarmo@astri.ee
Projekti eestvedajad: MTÜ Õnnemaa, Tarmo Kleimann ja Ivar Sepa

Kinoõhtu „Õnne tarkus“
2025-12-03 17:30 - 19:00 | Reola kultuurimaja, Valge tee 1, Uhti küla, Kambja vald, Tartumaa, 61712
„Õnne tarkus“ on meditatiivne rännak Tema Pühaduse Dalai-laama sisemaailma – südamest südamesse puudutus läbi kinoekraani.
See film kutsub meid teekonnale õnne allika juurde, meenutades, et rahu ja rõõmu seemned on meis endis juba olemas.
Nobeli rahupreemia laureaat Dalai-laama jagab oma nägemust tervemast ja õnnelikumast maailmast, arutledes, kuidas tasakaalustada aastatuhandete vanuseid tiibeti budistlikke traditsioone ja tänapäeva globaliseerunud ühiskonna väärtusi.
Tema Pühadus tähistas eelmisel aastal oma 90. sünnipäeva – ja film „Õnne tarkus“ on justkui kingitus meile kõigile: kutse hetkeks peatuda, kuulata ja mõelda, mis on tõeline õnn.
Žanr: dokumentaal
Režissöörid: Philip Delaquis, Barbara Miller
Piletid müügil kohapeal enne filmi.
Täispilet: 6 €
Sooduspilet: 5 €

Jõulumaa Pangodis
2025-12-07 12:00 - 17:00 | Unipiha kool, Unipiha algkool, Pangodi küla, Kambja vald, Tartumaa, 62017
Teisel advendil muutub Unipiha kooliõu ja klassiruum tõeliseks jõulumaaks, kus iga nurk toob rõõmu, soojust ja ühist tegutsemislusti.
Jõulumaa pakub tegevusi igale vanusele – avatud on advendikohvik, kus saab nautida kuuma kakaod, glögi ja koduseid hõrgutisi, fotonurgas jäädvustatakse rõõmsaid hetki hobusaani ja säravate tulede taustal, ning töötoad kutsuvad lapsi looma oma kätega jõuluhõngulisi meeneid Viljandi Kultuuriakadeemia tudengite juhendamisel. Julgemad saavad teha ponisõidu, tutvuda kana ja jänese sõbratoas armsate loomadega ning – kui ilm lubab – uisutada kooliõuele rajatud väljakul.
Ürituse südamlikuks keskpunktiks on heategevuslik kogumine loomadele: jõulupuu alla saab tuua juurvilju ja leiba, mis annetatakse kohalikele taluloomadele talve toidulauale.
Unipiha jõulumaa eesmärk on tuua kogukond kokku, kasvatada hoolivust ja pakkuda advendiaega ehtsat jõulurahu ja -rõõmu. Oodatud on kõik huvilised – tulge ja võtke kaasa oma naeratus, et koos süüdata advendivalgus, mis soojendab kogu valla südameid.
Unipiha kooliõuel sünnib jõulutunne – tule kogu perega jõulumaale!

Ülenurme käsitööseltsi Nurmenukk jõulumüük
2025-12-10 - 2025-12-12 | Kambja vald, Tartumaa
Pargi 7, Ülenurme

10.12 kell 12–18
11.12 kell 12–20

Lastelavastus: „Jõuluvana kott“
2025-12-11 10:30 - 11:30 | Kambja kultuurikeskus, Kesk 12, Kambja, Kambja vald, Tartumaa, 62034
Ootame väikseid ja suuri südamlikule ja lõbusale jõuluseiklusele!
Jõulud on kohe käes, aga… appi!
Jõuluvana on oma kingikoti ära kaotanud! Kuhu see kadus ja kes selle viis?
Kas Jõuluvana jõuab õigeks ajaks kotti üles leida, et kõik lapsed ikka oma kingid saaksid? Tule vaata ja saa teada!
Lavastaja, muusikaline kujundus, kunstnik, lavakujunduse ja kostüümide tehniline teostus, heli ja valgus: Margus Möll
Osades: Airé Pajur, Maarja Pavlihhina, Irina Radionova, Aare Sepp
Lendteatri etendus.

Jõululaat
2025-12-12 15:00 - 19:00 | Ülenurme spordihoone, Tartu mnt 5/2, Ülenurme alevik, Kambja vald, Tartumaa, 61714
Ootame laata külastama kogu koolipere liikmeid ning ka külalisi väljastpoolt – lapsevanemaid, vanavanemaid, vilistlasi ja vallaelanikke.
Müüjateks on Ülenurme gümnaasiumi III kuni XII klassi õpilased ja õpetajad.
Osalemine on õpilastele ja õpetajatele tasuta.
Laadakauplejad väljaspoolt poolt kooli saavad registreerida e-kirjaga aadressil Kaspar.Koolman@kambja.ee (kohatasu 20€).
Kui laadasaalis jagub ruumi, siis saame pakkuda kohti sinna. Muidu on planeeritud müügiala sisehoovi välitingimustesse. Vajalik teiepoolne laadavarustus.
Müüjate registreerimine on avatud kuni 1. detsembrini 2025 või kuni kohtade täitumiseni.
Palume arvestada, et popkorni, suhkruvati, välismaise ja masstoodangu kauba müük ei ole lubatud!
Jõululaat on heategevuslik ning käesoleval õppeaastal kogume raha Kambja valla suurperede toetuseks. Annetamine on vabatahtlik.

Kambja valla eakate jõulupidu
2025-12-12 15:00 - 19:00 | Kambja kultuurikeskus, Kesk 12, Kambja, Kambja vald, Tartumaa, 62034
Sel aastal Kambja valla eakate jõulupeol astub üles Margus Tabor oma monoetendusega „Mamma lood“.
Lisaks jõuluõhtusööki ja mälestusi aitab jäädvustada fotopeegel.
Omaosalus: 4 eurot
Tasumine: sularahas Kambja Vallavalitsuses või ülekandega Kambja Vallavalitsuse arvelduskontole [REDACTED].
Selgitusse palun lisada osaleja nimi.
Kohale saab mugavalt bussiga.
Broneeri kindlasti koht nii peole kui bussile!
Piletite broneerimine ja lisateave busside kohta: 24.–28. november
Rahel Tamm – tel 5627 7072
Meriliis Kuuslap – tel 5468 0008
Päevakava:
15.00 – Eakate saabumine bussidega
15.30 – Tervituskõne: Kambja vallavanem
16.00–17.30 – Margus Tabori monoetendus „Mamma lood“
17.30–19.00 – Jõuluõhtusöök ja fotopeegel mälestuste jäädvustamiseks

Jõulutrall põllumajandusmuuseumis
2025-12-13 12:00 - 15:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Eesti Põllumajandusmuuseum on 13. detsembril taas siginat-saginat täis, sest kohale on jõudnud päkapikud, kes ootavad kõiki väikeseid ja suuri lustakale kogupere Jõulutrallile.
Jagub tegutsemist, uudistamist, meisterdamist, avastamist!
– Muuseumi laudas ootavad loomad külla.
– Käsitööhoovis toimuvad mitmed erinevad töötoad.
– Leivatare usinad pagarpäkapikud ootavad piparkooke kaunistama ja pakivad soovijatele väikese tasu eest kaasa piparkoogitainast.
– Lõbusõite teeb meie poni Prints.
– Kui ilm lubab, on avatud ka areenil uisuväljak.
– Kohal on ka jõulutaat vahvate lugude ja põnevate üllatustega ning palju-palju muud huvitavat!
– Õnnenaela tegemine sepikojas
Avatud on ka mitmed muuseumi näitused: Peedist pesumasin: leidlikkus maal, Maaelu Uudishimukeskus (MUHK) ja peanäitusemaja.
Tule kogu perega, sest koosveedetud aeg on parim jõulukink! Kohtumiseni jõulutrallil.
Pääsmed

Pilet 8 €
Sooduspilet (õpilane, üliõpilane, pensionär) 6 €
Perepilet 16 €
0—6-aastastele tasuta.

Ülenurme muusikakooli jõulukontsert
2025-12-13 14:00 - 16:00 | Tartu Salemi kirik, Kalevi 76, Tartu
Tartu Salemi kirikus esinevad muusikakooli orkestrid, ansamblid ja solistid.
Tasuta

Jõulupidu ansambliga Roxy
2025-12-13 19:30 - 2025-12-14 00:00 | Kambja kultuurikeskus, Kesk 12, Kambja, Kambja vald, Tartumaa, 62034
Sel aastal paneb jõulupeo tõeliselt käima armastatud peobänd Roxy!
Nende ajastuid läbiv hitisadu viib meid mõnusale ajarännakule, mis seal salata – ei jäta külmaks küll mitte kedagi! On oht, et Roxy sulatab oma muusikarütmidega isegi maha sadanud lume… ja kes teab, ehk tulevadki jõulud jälle ilma lumeta!
Oodata on kaasahaaravaid tantsurütme ja mõnusaid meloodiaid, mis lisavad jõuluaega ohtralt vürtsi, sest tavapärasele armastatud rokihittide repertuaarile lisaks on oodata ka armastatud JÕULUHITTE!
Täiskasvanutele
Piletid:
– Eelmüügist (Fienta) 10 €
– Kohapeal 15 €
Osta pilet
Soovid lauda broneerida, sest sellest peost ei tahaks küll ilma jääda?
Kirjuta: aive.vahejoe@kambja.ee
Sellist pidu ei saa maha magada – tule ja naudi tõelist jõulurõõmu koos ansambliga Roxy!

Jõululaat-kohvik
2025-12-15 09:45 - 10:45 | Kambja vald, Tartumaa
Kambja Ignatsi Jaagu kool kutsub jõululaadale!
Tule 15. detsembril kell 9.45 külma eest tuppa sooja ja naudi järgmise tunni jooksul suurepäraseid maitseid ja vahvaid vidinaid! Ostlema on oodatud kõik siit ja säältpoolt Liivimaad!
Rahakott puuga kaasa ja näeme juba varsti Kambja kultuurimaja saalis!
